GiliGold/VAD_KnessetCorpus huggingface dataset:
יואל חסון: אבל ברצינות, אני דווקא חושב, ואני אדם פתוח ומוכן לשמוע רעיונות – אני דווקא חושב, שוועדת הכנסת לצורך החוק הזה יכול להיות רעיון לא רע בכלל.
דוד ביטן: מכיוון שאחד מהחוקים עבר לחוקה, ולא טענתם טענה – זה גם ילך לחוקה.
דוד ביטן: באופן כללי, אני חייב להגיד לכם שזה מתאים לוועדת הכנסת.
דוד ביטן: מי בעד להעביר את זה לוועדת החוקה?
דוד ביטן: הצבעה בעד – פה אחד ההצעה, להעביר את הצעת החוק לוועדת החוקה, חוק ומשפט, אושרה.
דוד ביטן: ועדת החוקה.
<חברי הוועדה: דוד ביטן – היו"ר ישראל אייכלר יואב בן צור צחי הנגבי מכלוף מיקי זוהר אורן אסף חזן יואל חסון אחמד טיבי ינון מגל מרב מיכאלי איילת נחמיאס ורבין יואב קיש
: מיכאל אורן באסל גטאס יעל גרמן רויטל סויד ניסן סלומינסקי מיכל רוזין
<ייעוץ משפטי: ארבל אסטרחן
<מנהלת הוועדה: אתי בן יוסף
<רישום פרלמנטרי: הדס צנוירט
דוד ביטן: שלום רב, אני מתכבד לפתוח את הישיבה.
דוד ביטן: ביקשתם התייעצות סיעתית?
דוד ביטן: שש דקות התייעצות בין-סיעתית, בבקשה.
דוד ביטן: רבותיי, יש לנו בקשה של יושב-ראש ועדת החוקה, לדון בדבר חדש; האם השינוי הזה הוא דבר חדש.
דוד ביטן: יש פה שתי הסתייגויות - אחת לחוק הרגיל ואחת לחוקה, הסתייגות 72 והסתייגות מס' 10 לחוק הרגיל, שהופכת את התיקון הזה להוראת שעה.
דוד ביטן: זה עדיף, אגב.
דוד ביטן: אני לא מבין, איפה הדבר החדש?
דוד ביטן: מדובר באותו חוק, רק משנים את הכיוון שלו.
דוד ביטן: אני מציג עכשיו את עמדת יושב-ראש ועדת חוקה.
דוד ביטן: אנחנו לא רואים בזה דבר חדש, כי בסופו של דבר מדובר באותן הוראות חוק, רק במקום שזה יהיה תיקון - זו הוראת שעה.
דוד ביטן: שום דבר חדש.
דוד ביטן: זה דבר מקובל, לעשות את זה בכנסת.
דוד ביטן: תציג את עמדתכם, אחרי ההתייעצות.
יואל חסון: אחרי ההתייעצות אני יכול לומר שאנחנו בוועדת החוקה, חוק ומשפט, במיוחד חברי הכנסת שהיו מעורבים בהליך החקיקה מההתחלה עד הסוף, ראו והיה ברור מההתחלה, שלא מדובר בהוראת שעה, ולפתע הממשלה באה והבליחה עם רעיון- - -
דוד ביטן: גם של מישהו מהרשימה המשותפת.
יואל חסון: גם אם הצעתו התקבלה- - -
דוד ביטן: הוא דיבר אתנו על זה אתמול, וזה מצא חן בעיניי.
יואל חסון: אני שמח, אבל זה בא גם מחבר הכנסת בגין וגם מחבר כנסת מהאופוזיציה.
יואל חסון: עדיין באופן מובהק זה נושא חדש.
יואל חסון: אי-אפשר לא להגיד שזה נושא חדש.
דוד ביטן: זה לא נושא חדש.
יואל חסון: זה שינוי מהותי.
דוד ביטן: זה לא שינוי מהותי.
מיכאל אורן: אדוני היושב-ראש, אנחנו לא שומעים כלום פה.
מיכאל אורן: יש רעש.
יואל חסון: יש הבדל גדול בין הליך חקיקה שהוא הוראת שעה לבין הליך חקיקה שאינו הוראת שעה.
יואל חסון: אתה יודע את זה, וכל מי שבכנסת, יודע את זה.
יואל חסון: לכן, אם היינו יודעים מראש שמדובר בהוראת שעה, יכול להיות מאוד שהתנהלות האופוזיציה היתה אחרת.
יואל חסון: אז אני רוצה על זה דיון, ואני רוצה שזה יהיה נושא חדש.
יואל חסון: אני רוצה שהנושא הזה יהיה במסלול של נושא חדש.
דוד ביטן: את שאלת אותי, אז אני אענה.
דוד ביטן: המסגרת, המעטפת השתנתה.
דוד ביטן: בנושא חדש צריך לדבר על הוראות החוק – האם ההסתייגות הזו משנה את החוק באופן שזה נושא חדש.
דוד ביטן: מדברים על הוראות החוק ולא על המעטפת.
דוד ביטן: המעטפת יכולה להשתנות מחוק רגיל להוראת שעה.
יואל חסון: זה משנה את תוקף החוק, אדוני היושב-ראש.
יואל חסון: חוק רגיל הוא מכאן ואילך.
יואל חסון: החוק הזה הוא חוק מוגבל לקדנציה.
דוד ביטן: ההפך – יותר טוב, לדעתי.
יואל חסון: זה לא משנה, אם זה טוב או רע.
דוד ביטן: זה עושה את החוק לא דבר חדש – זה עושה אותו דבר ישן.
דוד ביטן: הוא רק לתקופה קצרה.
רויטל סויד: אם רוצים לשנות חוק יסוד, אי-אפשר בחוק חדש.
רויטל סויד: זה לשנות אחוק יסוד בהוראת שעה.
איילת נחמיאס ורבין: שמעת מה הוא אמר?
איילת נחמיאס ורבין: זה רק לתקופה קצרה?
איילת נחמיאס ורבין: תעשו לי טובה.
מיכל רוזין: יש גבול כמה צחי יכול.
מיכל רוזין: ארבע שנים?
מיכל רוזין: מה, הוא בעונש?
אורן אסף חזן: ארבע שנים ועוד- - -
דוד ביטן: רבותיי, שמעתי אתכם.
דוד ביטן: ראיתי את זנדברג, שהיתה רוטציה, חצי-חצי עם מפלגת העבודה – התעקשה על שנתיים ושלושה חודשים.
דוד ביטן: לא חודש ולא חודשיים.
דוד ביטן: כשזה קשור בכם, אין בעיה.
דוד ביטן: יושב-ראש הוועדה, בבקשה.
דוד ביטן: פעם ראשונה שאני שומע שרק כשהמעטפת משתנה, זה נהיה חדש.
דוד ביטן: תלמד מזה.
ניסן סלומינסקי: אני לא יכול להאשים את יואל, כי הוא פשוט לא היה בכל הדיונים.
ניסן סלומינסקי: יואל הגיע רק לדיון האחרון.
דוד ביטן: יואל הוא איש התקנון.
ניסן סלומינסקי: רק לחלק האחרון.
רויטל סויד: גם היה אתמול.
ניסן סלומינסקי: לכן אני גם פונה לאופוזיציה ואומר – אם אנחנו רוצים באמת לעבוד אמתי ולא לשחק – הנה, זו דוגמה.
ניסן סלומינסקי: שמענו, העליתם רעיון יפה.
ניסן סלומינסקי: אנחנו מוכנים- - -
יואל חסון: נעשה נושא חדש.
יואל חסון: זה לא קשור, טוב או רע.
יואל חסון: תוקף החוק.
דוד ביטן: תוקף חוק זה נושא חדש?
דוד ביטן: מה אתה אומר?
דוד ביטן: פעם ראשונה שאני שומע.
ניסן סלומינסקי: אני באמצע דיבור, איך אפשר?
ניסן סלומינסקי: לכן אני אומר, דבר ראשון לנוהל הדיון, כי אין שום בעיה שאוטומטית כל מה שהאופוזיציה אומרת, אנחנו נפיל, יש לנו רוב וזהו.
ניסן סלומינסקי: ניסינו ללכת בדגם חדש, וכן ללכת על דבר שהוא סביר.
ניסן סלומינסקי: אם אתם נותנים לנו דוגמה כזאת, להבא- - -
דוד ביטן: יש לנו דוגמאות מהעבר.
ניסן סלומינסקי: דבר שני, לעצם העניין, הרי זה לא משהו שאנחנו משנים בתוך החוק; אנחנו רק מדברים על המעטפת.
ניסן סלומינסקי: בתוך החוק לא משנים שום דבר.
ניסן סלומינסקי: זה לא דבר חדש.
דוד ביטן: אני אמרתי את זה.
דוד ביטן: צחי, בבקשה.
נושא חדש: יש נושא חדש שהוא במהותו שאלה משפטית, שהוא תולדה של אין ספור תקדימים ואין ספור פסיקות ואין ספור ויכוחים ענייניים שנעשו כאן בוועדה.
נושא חדש: אם זה בחלק הראשון, אפשר לעשות את הדיון בסגנון הזה.
נושא חדש: אם באמת יש תחושה שזה נושא חדש, בואו נשמע את היועצת המשפטית, ונשמע מה הוחלט בוועדת הכנסת, ולדעתי גם בפסיקות מעבר לזה - גם בבית המשפט היה?
נושא חדש: העניין הזה, שלוקחים הצעת חוק, וקובעים שהיא מוגדרת כהוראת שעה, והאם ההגדרה הזאת כהוראת שעה, שלמעשה קובעת תחולה או תפוגה כזו או אחרת, היא נושא חדש או לא.
נושא חדש: בואו נשמע את הדברים.
יעל גרמן: הייתי רוצה לומר, אין כאן שום ניסיון לקנטר.
יעל גרמן: כאשר אוסאמה העלה את הרעיון - אנחנו הרי מתנגדים.
יעל גרמן: אנחנו אומרים את זה בפה מלא.
דוד ביטן: תמשיכו להתנגד, אין בעיה.
דוד ביטן: רק בגלל שהקואליציה מביאה תיקון בחוק יסוד, זה נושא חדש?
דוד ביטן: לא הבנתי את הטיעון.
מיכל רוזין: זה נושא חוקתי, אגב, האם זה יהיה בהוראת שעה או לא.
מיכל רוזין: לא סתם זה עלה לבית משפט עליון.
מיכל רוזין: באמת יש דילמה, אפילו בינינו פה.
ארבל אסטרחן: הנושא באמת לא פשוט ומעורר דילמה, ונושא של הוראת שעה בחוק יסוד נדון בבית משפט כעניין שאושר, אבל לא בקלות.
ארבל אסטרחן: לא ניתן כרטיס פתוח לעשות את זה תמיד.
ארבל אסטרחן: אבל צריך לדעת- - -
יעל גרמן: מרב, נעשה עוד התייעצות לפני ההסתייגויות.
ניסן סלומינסקי: אם זה יהיה נושא חדש, בסוף זה יבוא בלי הוראת שעה.
ניסן סלומינסקי: זה מה שאתם רוצים?
ניסן סלומינסקי: בבקשה, לכו על זה, רק אחר כך אל תבואו בטענות.
דוד ביטן: לא מעניין אתכם, כי זו תהיה התוצאה.
מיכל רוזין: יש פה באמת דילמה אמתית.
דוד ביטן: אז תנו לה להתייחס.
דוד ביטן: אתם נכנסים לדבריה.
ארבל אסטרחן: זה מסוג הדילמות שלשמן נועד הדיון בכנסת.
ארבל אסטרחן: ועדות הכנסת לא אמורות לקבל הצעה ממשלתית, ולאשר אותה כמו שהיא.
ארבל אסטרחן: יש דיון רציני ושינויים שנערכים בוועדות הכנסת, כפי שאתם יודעים.
ארבל אסטרחן: לזה זה נועד, כמו השינוי שלגביו הצביעה ועדת הכנסת הבוקר, שוודאי אינו נושא חדש, כמו שינויים נוספים שהועלו בוועדת החוקה.
ארבל אסטרחן: גם השינוי הזה הוא לא עניין שלא קשור להצעת החוק, שלא מהווה חלק מהותי ממנה.
ארבל אסטרחן: השאלה של הפיכת חוק יסוד להוראת שעה בהקשר של נושא חדש נדון בשנת 99' בהקשר שמוכר לכם היטב, כשלקחו את חוק יסוד: הממשלה, ורצו לבטל את הסעיפים שהגבילו את מספר השרים וסגני השרים – נושא ששב וחוזר – ושם הוגשה עתירה נגד ועדת החוקה, שאישרה את החוק הזה.
ארבל אסטרחן: שם זה היה הפוך - החוק הוגש כהוראת שעה, והוועדה הפכה אותו להוראה של קבע – ביטלה את ההגבלה על מספר השרים כהוראה של קבע.
דוד ביטן: שינתה את המעטפת.
ארבל אסטרחן: שם אמר בית המשפט העליון, שבהפיכת התיקון מהוראת שעה להוראה קבועה, לאחר דיון יסודי שבו הוצגו בין השאר דעות היועץ המשפטי לממשלה, היועץ המשפטי של הוועדה ומומחים, אין כל חריגה מגדר הנושא של הצעת החוק.
ארבל אסטרחן: גם אילו ניתן היה לטעון שהיתה חריגה, ושאין זו חריגה העולה כדי פגם – הוא מצדיק התערבות - יש לנו פה תקדים שמדבר ממש על הדבר הזה.
ארבל אסטרחן: לכן לעמדתנו, לא מדובר פה בנושא חדש.
דוד ביטן: מי בעד ההצעה, שזה לא ייחשב דבר חדש?
דוד ביטן: הצבעה בעד ההצעה, שלא ייחשב נושא חדש– 9 נגד – 6 מתנגדים – אין ההצעה, שלא ייחשב נושא חדש, אושרה.
דוד ביטן: תודה, עבר ברוב קולות.
בסדר, ב-14: תודה רבה, הישיבה נעולה.
דוד ביטן: טוב, רבותי, אני פותח את הישיבה: הקמת ועדה מיוחדת לדיון בהצעת חוק התכנון והבנייה (תיקון מס' 104), התשע"ה-2015.
יואל חסון: תגיד שאתה פותח את הישיבה.
דוד ביטן: פתחתי, הודעתי.
דוד ביטן: אתה לא שומע?
דוד ביטן: הגשתי רביזיה, מכיוון שהטיעונים כל כך טובים, שאמרתי: נשקול אותם מחדש.
יואל חסון: אני רוצה להתייחס לזה, אדוני.
יואל חסון: אני קודם כול חושב שהרביזיה שלך כל כך חשובה, כל כך עניינית וכל כך במקום, שצריך לקבל אותה.
דוד ביטן: בוא נצביע.
דוד ביטן: מי בעד הרביזיה?
דוד ביטן: ירים את ידו.
יואל חסון: מה, אדוני, אתה נגד הרביזיה של עצמך?
דוד ביטן: אני נגד עצמי – כן, מה אעשה.
דוד ביטן: בעד הרביזיה – מיעוט
דוד ביטן: הרביזיה לא נתקבלה.
יואל חסון: זה שיאים שלא נחצו כאן עדיין.
יואל חסון: אדוני, אתה מביא לכאן שיאים שלא נחצו במקום הזה.
דוד ביטן: הקמת ועדה נפרדת לדיון בהצעת חוק השידור הציבורי (תיקון), התשע"ה-2015.
דוד ביטן: שוב פעם, הטיעונים היו, שחשבתי לשקול אותם מחדש.
דוד ביטן: מה אתה רוצה לומר?
יואל חסון: אני רוצה לומר, אדוני היושב-ראש, שיפה שאתה מכין את עצמך לפגרה, ואתה מייחל שהדברים יעברו במהרה, אבל אני מבטיח לך שהאופוזיציה תמשיך לעשות את עבודתה ותדאג שאתה תעשה את זה.
דוד ביטן: אתה איש התקנון.
יואל חסון: אבל לפחות אני שמח שמאז הישיבות הראשונות שלנו, אדוני, התחלת להתייחס לתקנון ברצינות.
דוד ביטן: מי בעד הרביזיה? 3.
יואל חסון: צמוד.
מסעוד גנאים: במקום איימן.
מסעוד גנאים: בעד הרביזיה – מיעוט
מסעוד גנאים: הרביזיה לא נתקבלה.
דוד ביטן: הרביזיה לא עברה.
בהצעות חוק: <
בהצעות חוק: הצעת חוק איסור הונאה בכשרות (תיקון – הגדרת המינוח כשר לעניין הטעיה), התשע"ה–2015>
דוד ביטן: הצעת חוק איסור הונאה בכשרות (תיקון – הגדרת המינוח כשר לעניין הטעיה), התשע"ה-2015; הצעת חוק איסור הונאה בכשרות (תיקון – הבהרת מצג כשרותי אסור), התשע"ה-2015.
דוד ביטן: טוב, אותן טענות.
דוד ביטן: יש לך מה להגיד?
יואל חסון: כבר אין מילים, אדוני.
דוד ביטן: אין מילים בפיך.
יואל חסון: אין מילים כבר לבוא ולהתייחס לתרגילים הפרלמנטריים שלך כאן בוועדה.
דוד ביטן: אוקיי, מי בעד הרביזיה?
<קריאה: יואל, תצביע.
יואל חסון: אמרתי: אני לא משתתף במשחקים המגוחכים האלה.
דוד ביטן: אז למה השתתפת קודם?
יואל חסון: כי לא ידעתי שתגיע לשיאים כאלה של - - -
דוד ביטן: לשיאים?
דוד ביטן: לא שכנעת אותי.
יואל חסון: שלוש הצעות.
דוד ביטן: שים לב, אמרתי שאני רוצה לשקול מחדש, לא שכנעת אותי.
דוד ביטן: לא לא, גמרנו עם זה כבר.
יואל חסון: אני רוצה לשאול את היועצת המשפטית – איפה היועצת המשפטית?
<אתי בן יוסף: בוועדת החוקה.
יואל חסון: רגע, האם היועצת המשפטית מאפשרת שאדם יגיש רביזיה ויצביע נגד עצמו?
דוד ביטן: למה לא? יואל, אתה רציני?
יואב קיש: יואל, בקטנה.
דוד ביטן: בקשת הממשלה להקדמת הדיון בהצעת חוק מכוני כושר (רישוי ופיקוח) (תיקון מס' 2), התשע"ה-2015, בקריאה ראשונה.
יואל חסון: עכשיו אתה בא, טיבי?
יואל חסון: מאז שנהיית סגן, האף שלך בשמיים.
דוד ביטן: נציגת המשרד?
דוד ביטן: תסבירי.
<רחל וידל: אנחנו מבקשים פטור כדי שזה יוכל להיות - - -
יואל חסון: של איזה משרד את נציגה?
<רחל וידל: התרבות והספורט.
<רחל וידל: אנחנו מבקשים קודם כול פטור מהנחה, כדי שנוכל להעלות את זה כבר היום במליאה בקריאה ראשונה.
<רחל וידל: מדובר למעשה בתיקון של החוק שמאוד מאוד מקל עם הציבור, גם מבחינת - - - הרגולטורי.
<רחל וידל: כל המשמעות שלו זה שבמקום שכל אחד מאתנו, כשהוא בא להירשם מכון כושר, יצטרך ללכת לרופא, להביא אישור, להמתין שהרופא יעשה לו את זה וסתם יתעכב, הוא יוכל להצהיר: אני בן-אדם בריא, ולעשות מנוי למכון כושר.
יואב קיש: גם בכנסת זה יתפוס?
דוד ביטן: מאוד חשוב.
יואל חסון: פה זה הכי קל, אתה הולך לרופא הכנסת.
<רחל וידל: בכל מכוני הכושר, כולל בכנסת.
<רחל וידל: פה זה הכי חשוב.
דוד ביטן: אז מה הדחיפות?
דוד ביטן: בוא נשמע הסבר על הדחיפות.
<רחל וידל: זה דחוף מאוד, קודם כול, כי זה באמת משהו שמקל עם הציבור.
<רחל וידל: ואנחנו גם באמצע החופש הגדול וגם לפני חגים, ורצינו שכמה שיותר - - -
דוד ביטן: שזה יהיה לפני.
<רחל וידל: בדיוק.
דוד ביטן: יש בזה משהו.
<רחל וידל: שאנשים יוכלו ליהנות מזה באמת.
<רחל וידל: ולכן זה באמת דחוף.
<קריאה: למה כושר זה בתרבות?
<רחל וידל: משרד התרבות והספורט.
יואל חסון: נציגת המשרד, קודם כול, כמי שחוקק בכנסת ה-18 את כל החוקים הקשורים בחדרי הכושר וההסדרה שקשורה, בלא לחייב לתקופה ארוכה, ולהפוך את חדרי הכושר הרבה יותר נגישים והרבה יותר צרכניים ולטובת הצרכן, אני שמח על התוספת הזאת של השרה, שזה באמת מוריד מכשול נוסף בפני ציבור המתאמנים.
יואל חסון: ובכלל, אדוני, יש פה איזה מסר, זה גם המסר שאמרנו בכנסת ה-18 כשקידמנו את זה, מסר של מדינת ישראל בחקיקה, שגם מאפשרת את חדרי הכושר יותר נגישים ויותר תחרותיים, וגם מה שאתם עושים עכשיו מגביר גם את התחרות בין חדרי הכושר, אבל בעיקר מעודד את האזרחים לעשות כושר.
יואל חסון: וזה טוב לבריאות, טוב למדינה וטוב לתקציב אפילו.
<רחל וידל: זה אומר שכולם נרשמים למכון כושר מחר?
דוד ביטן: טוב, מי בעד הפטור מחובת הנחה?
דוד ביטן: בעד הפטור מחובת הנחה – רוב
דוד ביטן: הפטור מחובת הנחה נתקבל.
<קריאה: אנחנו בשביל מירי רגב.
מסעוד גנאים: אה, זה למירי רגב?
מסעוד גנאים: לא התכוונתי.
יואב קיש: אני מבקש רביזיה.
דוד ביטן: ב-14:20, בסדר?
דוד ביטן: חבר הכנסת קיש העביר את עניין הרביזיה, ביקש ממני שאציג אותה.
דוד ביטן: אז הרביזיה היא לגבי ההחלטה בעניין הקדמת הדיון בהצעת חוק מכוני כושר (רישוי ופיקוח) (תיקון מס' 2), התשע"ה-2015, בקריאה ראשונה.
דוד ביטן: בעד הרביזיה – אין
<אתי בן יוסף: ממש פה אחד.
חוק יסוד: <2.
חוק יסוד: פניית יו"ר ועדת החוקה, חוק ומשפט בדבר טענת חריגה מגדר נושא הצעת חוק יסוד: הכנסת (תיקון מס' 42) (הפסקת חברות בכנסת של חבר הכנסת המכהן כשר או כסגן שר) (מ/940) וחוק הפסקת חברות בכנסת של חה"כ המכהן כשר או כסגן שר (תיקוני חקיקה), התשע"ה-2015 (מ/940).
חוק יסוד: >
<חברי הוועדה: דוד ביטן – היו"ר יואב בן צור צחי הנגבי יואל חסון ינון מגל אברהם נגוסה איילת נחמיאס ורבין
: מיכאל אורן זאב בנימין בגין ענת ברקו יעל גרמן אורי מקלב מיקי לוי רויטל סויד ניסן סלומינסקי מיכל רוזין נורית קורן
דוד ביטן: הוגשה רביזיה על ההחלטה בבוקר.
דוד ביטן: חברת הכנסת יעל גרמן הגישה את הרביזיה.
דוד ביטן: אני מבטל את ההחלטה הקודמת, כי חיכיתי, ואף אחד לא היה.
דוד ביטן: אמרו לי שאמרו לכם שאחכה, ואף אחד לא אמר לי.
יעל גרמן: חיכינו לך.
דוד ביטן: אז אני מבטל את ההחלטה הקודמת.
קריאה: אני מבקש רביזיה על הביטול.
דוד ביטן: אני מבטל את ההחלטה, ופותח את זה כאילו לא היתה החלטה.
יעל גרמן: אנחנו הגשנו רביזיה מאותה סיבה שנימקנו קודם – הבקשה לפתוח את זה כנושא חדש.
דוד ביטן: זה רביזיה.
דוד ביטן: רביזיה – רק את יכולה לדבר, ואני.
יואל חסון: איפה זה כתוב בתקנון?
דוד ביטן: כתוב.
דוד ביטן: אין חובה.
דוד ביטן: אל תדאג, למדתי את התקנון.
יעל גרמן: מאותה סיבה שנימקנו.
יעל גרמן: אנחנו נותנים חשיבות רבה מאוד לחוקי היסוד, ורואים פעם אחר פעם את חוקי היסוד מבוזים פה בכנסת הזאת.
דוד ביטן: למה את מדברת אליה ולא אליי?
יעל גרמן: כי אני מבקשת את חוות דעתה.
דוד ביטן: היא כבר נתנה חוות דעת.
דוד ביטן: היא לא תיתן פעמיים.
יעל גרמן: אז אני מדברת אליך.
יעל גרמן: אדוני היושב-ראש, אני חושבת שכיושב-ראש ועדת הכנסת, הרי מחובתך לשמור על כבודה של הכנסת.
דוד ביטן: שומר.
יעל גרמן: אם כל שבוע, ולפעמים פעמיים בשבוע אנחנו באים הנה כדי לשנות חוקי יסוד בהוראת שעה – הרי מה זה אומר?
דוד ביטן: זאת הפעם השלישי, אם איני טועה.
יעל גרמן: פעם שלישית או רביעית.
דוד ביטן: שלישית במושב הזה, אבל זה רק בהתחלה.
דוד ביטן: אחר כך לא נצטרך לתקן כלום.
דוד ביטן: כל הבעיות במושב הראשון.
יעל גרמן: זו פעם שלישית יותר מדי.
יעל גרמן: יש פה תקדים מסוכן.
יעל גרמן: כל פעם שבה אנחנו באים, ואנחנו לוקחים חוק יסוד ומשנים אותו בהוראת שעה, אנחנו בעצם באים ואומרים – זה הופך להיות הרגל – אנחנו אומרים גם למחוקקים שיבואו אחרינו: תראו, ניתן לשנות חוק יסוד בהוראת שעה.
יעל גרמן: מה זה חוק יסוד?
יעל גרמן: זה למעשה החוקה שלנו.
יעל גרמן: על זה אנחנו יושבים.
יעל גרמן: אם אנחנו בכנסת, אם אתה כיושב-ראש ועדת הכנסת מזלזל בחוק יסוד- - -
דוד ביטן: למה מזלזל?
יעל גרמן: מאפשר לשנות אותו בהוראת שעה, מה אתה אומר לבאים אחרים?
יעל גרמן: שחוק יסוד הוא לא דבר כזה חשוב.
יעל גרמן: שכל החוקה שלנו לא שווה, שניתן לשנות אותה בהינף יד, שאין לנו בסיס חוקתי.
יעל גרמן: לכן אנחנו חושבים שלא ניתן בקלות כזו, כפי שעשו את זה היום, בתוך שעה - עלינו למעלה, ירדנו למטה, עלינו למעלה, ירדנו למטה.
יעל גרמן: איך אפשר להתנהל עם חוק יסוד?
יעל גרמן: זה נושא חדש, שמן הראוי שאתה כיושב-ראש ועדת הכנסת, תדרוש את זה, שזה יהיה נושא חדש, ושנשב ונחשוב ונראה, אם בכלל ראוי לחוקק בהוראת שעה חוק יסוד.
דוד ביטן: אני חוזרת, שאמרת דברי טעם מבחינה קונסטיטוציונית, אבל אין בהם שום דבר לעניין הבקשה שלך לנושא חדש.
דוד ביטן: שמענו את היועצת המשפטית אומרת שבנושא הזה, והיתה החלטה דומה במצב הפוך.
דוד ביטן: אמרתי את זה גם בלי שידעתי שיש פסק דין.
דוד ביטן: מדובר במעטפת.
דוד ביטן: אין שום תיקון של הסעיפים בתוך החוק.
דוד ביטן: על כן הנושא הזה ספציפית הוא לא נושא חדש.
יעל גרמן: מה לטעמך היה נושא חדש?
יעל גרמן: אני רוצה לדעת.
דוד ביטן: כשיבוא, אחשוב על זה.
דוד ביטן: כרגע לא עולה בדעתי.
יעל גרמן: אפשר לומר על כל נושא, שהוא לא נושא חדש.
דוד ביטן: יש דברים שאולי כן.
דוד ביטן: למשל, אם היו מנסים להכניס נושא של חוק המצרכים או השירותים לתוך החוק הזה, הייתי אומר: נושא חדש.
רויטל סויד: אנחנו מדברים על הניואנסים בתוך החוק ספציפית.
מיקי לוי: אדוני טועה.
מיקי לוי: גם שינוי נוסח ומהות זה נושא חדש.
דוד ביטן: שינוי נוסח לא משנה.
דוד ביטן: איזה מהות יש?
דוד ביטן: רבותיי, זה לא דיון תיאורטי.
דוד ביטן: במקרה הספציפי הזה של הרביזיה הזאת, שמענו את היועץ המשפטית שהצדיקה אותנו, שאומרת ששינוי מעטפת הוא לא נושא חדש.
יעל גרמן: אדוני, אני רוצה להוסיף עוד דבר.
יעל גרמן: שמענו בתשומת לב את היועצת המשפטית, אבל היועצת המשפטית בדיוק דיברה על מקרה הפוך.
דוד ביטן: זה גם מתהפך.
יעל גרמן: לא בטוח.
דוד ביטן: אנחנו טוענים שכן.
דוד ביטן: ואני לא שופט בית המשפט העליון.
דוד ביטן: את פונה אליי?
איילת נחמיאס ורבין: רויטל מצביעה במקום מרב.
דוד ביטן: מי נגד הרביזיה?
דוד ביטן: הצבעה בעד הרביזיה – 9 נגד – 10 הרביזיה לא נתקבלה.
יואל חסון: הצבעה שמית.
דוד ביטן: יש כולה תשעה.
מיכל רוזין: השאלה, אם כולם בעלי זכות הצבעה.
דוד ביטן: כולם בעלי זכות הצבעה.
יואל חסון: אתה לא רוצה שמחר יהיו פניות ליועצת המשפטית על תקינות.
דוד ביטן: הצבעתי.
דוד ביטן: היא אמרה לי שהכול בסדר.
יואל חסון: תעשה שמית.
דוד ביטן: יש לי מנהלת ועדה, היא אמרה לי שהכול בסדר.
דוד ביטן: אני לא מוכן.
דוד ביטן: עכשיו יש נושא חדש, שאתם טוענים שהוא חדש, למרות שהיתה הצבעה בבוקר על זה.
ניסן סלומינסקי: מיקי, מי ביקש מכם נושא חדש?
ניסן סלומינסקי: הגשתם בקשה.
דוד ביטן: בבוקר היה דיון.
ניסן סלומינסקי: זה לא נושא חדש, אבל הסכמנו להעלות את זה.
דוד ביטן: בבוקר היה דיון על הנושא.
דוד ביטן: אתם טענתם שקבלת ההסתייגות שלנו היא נושא חדש.
דוד ביטן: הצבענו, שזה לא נושא חדש.
דוד ביטן: מה זה משנה- - - אתם רוצים שוב?
מיכל רוזין: אני רוצה להסביר.
דוד ביטן: לא הצבענו על זה בבוקר?
ארבל אסטרחן: הצבענו על ההסתייגות.
דוד ביטן: מ-1 עד 3.
דוד ביטן: הם אומרים שאם תיקנו את זה, זה חדש.
דוד ביטן: זה חדש?
דוד ביטן: אז אין.
מיכל רוזין: ארבל, תרשי לי בכל זאת להסביר.
דוד ביטן: ההחלטה של הבוקר לא מספקת?
דוד ביטן: מה השינוי?
דוד ביטן: הורידו את ה-3.
דוד ביטן: שוב נמשוך זמן.
צחי הנגבי: תן להם להצביע ודי.
מיכל רוזין: להסביר, לא להצביע.
דוד ביטן: בבקשה, תסבירי.
מיקי לוי: מכיוון שזה חל על כל הסיעות, זה שינוי.
מיקי לוי: ודאי שזה שינוי.
מיקי לוי: זה חל על כל הסיעות.
דוד ביטן: אני שומר על זכותה של חברת הכנסת, לפי התקנון.
מיכל רוזין: חבר הכנסת ביטן, אני בבוקר להזכירך ישבתי לצדך.
מיכל רוזין: אמרתי לך, ולכן אני עקבית בעמדתי, שלא מספיקה ההסתייגות שלך, מכיוון שההסתייגות שלך, אם לא תתקבל כמו שהיא, שפותחת עד אפשרות של שלושה שרים להתחלף, בעצם לא תהיה לך אלטרנטיבה, שהיא ההסתייגות שלנו- - -
דוד ביטן: אמרת לי את זה.
מיכל רוזין: שאומרת להשוות בין הליכוד לשאר המפלגות.
מיכל רוזין: אמרתי את זה גם בפני הוועדה.
יעל גרמן: אין ניגוד עניינים?
דוד ביטן: הכול פוליטי פה.
יואל חסון: זה רעיון לא רע, ניגוד עניינים.
דוד ביטן: אז גם במליאה אתם לא יכולים להצביע.
מיכל רוזין: אני מבקשת להסביר.
מיכל רוזין: אנחנו, לעומת זאת, היתה לנו הסתייגות, שאמרה בדיוק להשוות את מצב שאר המפלגות לליכוד.
מיכל רוזין: כשהיו ההצבעות, גם אז הפרעתי בהצבעות, ביקשתי לעצור ולהבהיר ששימו לה –חברי הקואליציה מצביעים נגד הסתייגות שבעצם היא – מה שאתם טוענים עכשיו – חלק מתוך ההסתייגות היותר רחבה של אמסלם, שתאפשר שלושה.
מיכל רוזין: הפילו את ההסתייגות הזאת, לא הסכימו לכך.
מיכל רוזין: העבירו את ההסתייגות של אמסלם.
מיכל רוזין: עכשיו רוצים להפוך את היוצרות.
דוד ביטן: זה הסתייגות, אבל לא נושא חדש.
מיכל רוזין: ודאי שאם אתם משנים את החוק ומהות החוק, לא היה קיים בחוק ההשוואה - לא היה.
מיכל רוזין: הביטול שאתם רוצים להציע עכשיו.
דוד ביטן: עברו שלוש דקות.
מיכל רוזין: אתם דיברתם בלי הרף.
מיכל רוזין: אם אתם אומרים, יש פה עיקרון שנקבע בתוך החוק, וזה שהמפלגות שיכולות לקבל עליהן את מנגנון ההחלפה של השרים עם חברי כנסת נכנסים, היא 12 מנדטים ומטה.
מיכל רוזין: אם אתם מבטלים את הסעיף הזה, אתם משנים את מהות החוק.
מיכל רוזין: זה שינוי מהותי בחוק, וזה נושא חדש לחלוטין.
ארבל אסטרחן: זה נדון בוועדה.
ארבל אסטרחן: איך זה יכול להיות נושא חדש?
ארבל אסטרחן: מספר החברים בסיעה, זה הדיון בוועדה.
דוד ביטן: חברת הכנסת רוזין, צחי ביקש ממני שנדון, למרות שלדעתי, לא צריך לדון בכלל בבקשה הזאת, מהסיבה הפשוטה - החלטנו בבוקר בדיוק על אותה טענה, על אותה הסתייגות, וגם היועצת המשפטית מסכימה אתי, שהיה דיון.
דוד ביטן: מה זה משנה, אחד או שלוש?
דוד ביטן: הדיון, האם השינוי הוא נושא חדש או לא, כבר הוחלט בדיוק על אותה הסתייגות ועל אותו עניין.
מיכל רוזין: איך פותחים מחדש דיון חדש בוועדה?
דוד ביטן: חברת הכנסת רוזין.
מיכל רוזין: הוא לא נושא חדש והוא לא הסתייגות.
מיכל רוזין: על סמך מה?
דוד ביטן: חברת הכנסת רוזין, את לא נותנת לדבר.
מיכל רוזין: כי אתה מבטל בלי באמת להקשיב לטיעונים.
מיכל רוזין: אני באמת לא עושה את זה כקנטרנות.
מיכל רוזין: יש פה באמת דבר חדש.
דוד ביטן: בהתחלה חשבתי להסכים למה שאמר לי צחי, שבוא נצביע, ותעשו לי רביזיה.
דוד ביטן: הסכמתי, כי לפעמים הייתי גומר תיקים כעורך דין כערך מטרד – הייתי אומר: אני אגמור פשרה, אשלם 2,000 שקל, במקום לעשות דיונים של שנתיים.
דוד ביטן: הטענה היא כמו ערך מטרד.
דוד ביטן: תגידי לי בבקשה, האם הדיון בבוקר מכסה את הטענה הזאת?
דוד ביטן: אני לא רוצה לעשות פעמיים דיון על אותו דבר.
דוד ביטן: מה אומרת היועצת המשפטית?
מיקי לוי: אני חבר כנסת, אני מבקש לומר משהו.
דוד ביטן: אני רוצה לשמוע את היועצת המשפטית.
ארבל אסטרחן: יש פה כל מיני טענות על סדרי הפרוצדורה בוועדת החוקה, שאני בטוחה שנעשים כמו שצריך ובליווי משפטי צמוד.
ארבל אסטרחן: אני לא הייתי שם, אז אני לא יכולה לומר איך הצביעו על הרביזיה, ואיך פותחים את הדיון, אבל בבירור כל הנושא של גודל הסיעות שלגביהן יחול ההסדר, מספר השרים שיוכלו להתפטר – בדיוק בשביל זה נועד הדיון בוועדת החוקה.
מיכל רוזין: אבל גמרנו את הדיון.
מיכל רוזין: הגענו להסתייגויות.
מיכל רוזין: להפך – יושב-ראש הוועדה סירב לפתוח דיון על כל דבר.
ארבל אסטרחן: המכתב לגבי הנושא חדש לא מפורט בדיוק ולא מתאר את הנוסח.
ארבל אסטרחן: לכן אני לא יכולה לומר, אם כדאי כן להצביע על הטענה כעת, אבל צריך לומר - המקום של הטענות שלכם לא בהקשר נושא חדש.
דוד ביטן: אני מוכן לקבל, למרות שדעתי שונה.
מיכל רוזין: אבל לא נותנים לנו לטעון על שאר הדברים שרצינו לפתוח.
מיכל רוזין: סגרת את הדיון.
ניסן סלומינסקי: יום שלם קיימנו דיון.
ניסן סלומינסקי: לא קיימנו דיון?
מיכל רוזין: נכון, אז למה אתה פותח?
מיכל רוזין: למה אתה פותח דיון מחדש?
דוד ביטן: חברת הכנסת רוזין, קורא אותך לסדר פעם ראשונה.
דוד ביטן: את רוצה להתווכח אתו – תתווכחי עם ועדת חוקה.
צחי הנגבי: בואו נעשה הצבעה.
איילת נחמיאס ורבין: אבל זה משמעותי לדיון פה - סליחה, אדוני היושב-ראש.
יעל גרמן: גברתי היועצת המשפטית, אנחנו טוענים שזה נושא חדש, ואני רוצה לחדד את מה שמיכל אמרה.
יעל גרמן: כאשר העלינו את זה, אמרו: לא.
יעל גרמן: החוק כפי שהוא, זה החוק, אין בלתו, הצביעו, אמרו לא.
יעל גרמן: עכשיו מעלים נושא חדש.
יעל גרמן: מה הוא אומר - לא רק סיעות של עד 12 אלא כל הסיעות.
דוד ביטן: אז כל תיקון בחוק הוא נושא חדש, לטעמך?
דוד ביטן: יש חוק, תיקנתם.
דוד ביטן: זאת הטענה.
דוד ביטן: טוב, אני לא מתחיל את זה שוב.
דוד ביטן: עם כל הכבוד ליועצת המשפטית, מי שקובע זה אנחנו - לא היא.
דוד ביטן: אנחנו קובעים אם זה נושא חדש או לא – לא היועצת המשפטית.
ארבל אסטרחן: למשל, אם הצעת החוק היתה עוסקת בשרים, והיו מוסיפים סגני שרים בדיון, יכול להיות שפה היינו אומרים: זה שינוי חוקתי משמעותי מאוד.
ארבל אסטרחן: גודל הסיעה – היה כתוב 12, עכשיו מורידים- - -
מיכל רוזין: אז אתם מחליטים מה חשוב- - -
דוד ביטן: הסתיים הוויכוח.
דוד ביטן: אם היינו מוסיפים את הדיינים לחוק – זה נושא חדש.
דוד ביטן: מי בעד, שזה לא נושא חדש?
דוד ביטן: הצבעה בעד ההצעה – 10 נגד – 4 ההצעה נתקבלה.
יואל חסון: אפשר שמית?
דוד ביטן: מה שמית?
דוד ביטן: ברור ההבדל.
רביזיה ב-15: תודה רבה, הישיבה נעולה.
דוד ביטן: רבותי, אני פותח את הישיבה.
דוד ביטן: הוגשה רוויזיה.
דוד ביטן: מי הגיש רוויזיה?
דוד ביטן: אני כבר לא זוכר מרוב רוויזיות.
איילת נחמיאס ורבין: אנחנו.
<אתי בן יוסף: חבר הכנסת יואל חסון.
דוד ביטן: יואל חסון, הגשת רוויזיה?
יואל חסון: כן, אבל יש לי הצעה לסדר.
דוד ביטן: לא, אין הצעה לסדר.
דוד ביטן: קודם כול הרוויזיה.
יואל חסון: אני יכול - - -
דוד ביטן: קודם כול הרוויזיה, תסלח לי.
יואל חסון: אז אסביר למה הגשתי רוויזיה.
דוד ביטן: תסביר בשלוש דקות למה הגשת רוויזיה.
יואל חסון: אין לך שעון.
יואל חסון: איך תדע מתי עברו שלוש דקות?
דוד ביטן: יש לי.
יואל חסון: אדוני, אני לא זוכר דיון כל כך ארוך, כל כך, בנושא שהוא כזה, אתה יודע, פרוצדורלי-פוליטי.
דוד ביטן: שולי.
יואל חסון: לא שולי.
יואל חסון: פרוצדורלי-פוליטי, פוליטי.
יואל חסון: והרוויזיות, והרוויזיה הזאת בעיקר, שאנחנו מגישים היא רוויזיה למעשה נגד עצם הלגיטימיות של הגשת הצעת החוק הזאת בדרך הזאת.
דוד ביטן: וכבר אמרת לנו את כל הרוויזיה, מה עוד?
יואל חסון: למה, לדוגמה, יושב-ראש הקואליציה, שהוא באמת, אני חושב הכי מנוסה כאן בחדר, וגם בטח בבית - -
מיכל רוזין: אני אתקן אותו תכף.
יואל חסון: - - לא פנה לאופוזיציה - - -
דוד ביטן: רק אחרי ההצבעה.
יואל חסון: לא פנה לאופוזיציה והציע לה - - -
דוד ביטן: אין דיבורים.
יואל חסון: אתה מפריע לי, אני לא יכול, אף אחד לא מגן עלי.
מיכל רוזין: חשבתי שאתה נדיב.
דוד ביטן: לא בזה.